Ślōnsko-Morawski Beskid (czes. "Moravskoslezské Beskydy", słow. "Moravskosliezske Beskydy") – gōry we pōłnocnyj tajli Czeskij Republiki a pōłnocno-zachodnij tajli Słowacyje. Położōne sōm we Czeskym Ślōnsku a Morawije. Nojwiynkszym wiyrchym Ślōnsko-Morawskigo Beskidu je Gigula (czes. "Lysá hora", 1324 metry n.p.m.), na keryj działo turystyczne schrōnisko "Bezručova chata na Lysé hoře". Piyrszy taki ôbiekt wybudowała tukej miymiecko ôrganizacyjo Beskidenverein we 1895. Do 1968 Ślōnsko-Morawski Beskid bōł tajlōm Ślōnskigo Beskidu, dzisiej to ôsobne pasmo gōrske. Inksze wielge wiyrchy: Smryk (Smrk) 1276 m n.p.m., Kněhyně 1256 m n.p.m., Malchor 1219 m n.p.m., Djobelski Młyn (Čertōv mlýn) 1205 m n.p.m. Trowny (Trávný) 1203 m n.p.m.